
No. 2230—1928. 


Oprirea colectelor. 


Spre cuvenită orientare comunicăm adresa On. 
Minister al Sănătăţii şi Ocrotirilor Sociale cu Nr. 
44369 din 24 August crt. cu privire la colecte: 

„Constatându-se un mare număr de abuzuri ce 
se fac cu condicele pantahuze, Consiliul de Mini- 
ştri în şedinţa dela 23 August 1928; a hotărit opri- 
„rea lor complectă, până la noui dispoziţiuni. 

In acest scop sa dat ordine tuturor prefectu- 
rilor de a opri circularea acestor condici. 

Deacea Vă rugăm, să binevoiţi a nu mai Acorda 
asemenea autorizaţiuni până la noui dispoziţiuni.“ 


Oradea, 20 Septemvrie 1928. 


No. 2535—1928. 
Teologia Dogmatică, Ed. II. 


Notificăm Veneratului Cler, că a ieşit de sub 
tipar ediţia Il, amplificată, din Teologia Dogmatică 
de Dr. Vasile Suciu, arhiepiscop şi mitropolit. 


Şi anume: 

1. Teologiu Dogmatică tundamentală vol. |, 
Apologetica creştină, Blaj 1927, pag. 516 în 8, lei 
250 plus porto. 

2. Teologia Dogmatică fundamentală vol. II, 
Tradițiunea şi Biserica, Blaj 1927, pag. 552 în 8, 
lei 250 plus porto. 

3. Teologia Dogmatică anoaiclă vol. |, Dzeu- 
Unul, S. Treime, Dzeu Creatorul, Intruparea Dlui şi 
Graţia, Blaj 1928, pag. 632 în 89, lei 300 plus porto. 

4. Teologia Dogmetică specială vol. Il, Sacra- 
mentele în general, Sacramentele în special şi Esha- 
tologia, Blaj 1928, pag, 700 în 80, lei 330 plus porto. 

Toate volumele acestea se află de vânzare la 
Librăria Seminarului din Blaj şi la Academia Noa- 
stră teologică din Oradea. 

Oradea, Şed. cons. din 26 Sept. 1928, 


Pi 





No. 2579—1928. 
Nou concurs pentru primire la Sf. Teologie. 


Pentruca şi dintre tinerii, cari vor trece exame- 
nul de bacalaureat în sesiunea de toamnă, cei cu 
chemare pentru statul preoţesc să poată fi primiţi 
în Clerul tinăr, prin ceasta publicăm un nou con- 
curs de primire la Sf. Teologie cu terminul de 10 
Octomvrie 1928. 

Cererile se vor înainta acestui Ordintriat până 
cel mult 9 Octomvrie crt. şi vor fi provăzute cu ur: 
mătoarete documente : 

1. Extras de botez. 

2. Certificat de bacalaureat. 

3. Certificat de moralitate dela catichetul. care 
a predat religiunea în ultimul an şcolar. 

4. Certificat de moralitate dela parochul propriu. 

Recurenţii cari încă nu au fost vizitaţi de me- 
dicul diecezan, în ziua de 10 Octomvrie crt. la orele 
8 dimineaţa vor avea să se prezinte în persoană la 
Seminarul teologic din Oradea spre a se supune 
vizitei medicale. 


Oradea, Şed. cons. din. 20 Septemvrie 1928. 


No. 2631—1928. 


Ascultarea mărturisirilor. Dispense. 


Spre cuvenita orientare m Veneratului Cler co- 
municăm, că Episcopatul român unit, pentru binele 
sufletesc al credincioşilor, într'o conferință a sa fi- 
nută încă în anul 1920 a hotărit, ca: 1. Preoţilor 
înzestrați cu jurisdicțiune de a asculta mărturisirile 
într'o dieceză să poală asculta şi mărturisirile şi să 
poată deslegă şi pe credincioşii din altă dieceză. 2. 
Mitropolitul şi Episcopii provinciei hoastre mitrepo- 
litane, cari s'ar afla pe teritorul altei dieceze, în caz 
de necesitate momentană să pvată da dispensă. - 

Conferinţa episcopească din 30 August crt. con- 
cesiunile de mai sus le-a reînoit. 


Oradea, 21 Septemvrie 1928. 

2632—1928. 


'Noul plan de studii pentru ' învățământul religios 
din scolile secundare. 


Reducâod noua lege »entru învățământul se- 
cundar numărul claselor dela opt la şapte, s'a im- 
pus o nouă aranjare a materiilor din singuraticele 
clase şi pentru studiul religiunii. 

Luând în această chestiune şi avizul Comi- 
siunii catehetice mitropolitane, conferenţa dela 30 
şi 3l August, a. c.a episcopatului provinciei noastre 
bisericeşti a hotărit ca pe viitor studiul religiunii să 
se propună pentru elevii noştri greco-catolici în licee 
precum şi în şcolile normale de băieţi şi de fete, 
după următorul plan de studii: 

Clasa 1: Mica Biblie a Vechiului Testament. 

Clasa II: Mica Biblie a Noului Testament. 

Clasa III: Catehism. 

Clasa IV : Istoria Bisericească. 

Clasa V: 

Clasa VI: 

Clasa VII: E 
„Pe urma anticipării pere viilor biblice pe  pri- 
mele două clase ale cursului inferior, şi a trecerii 
catehismului pe clasa III, în cursul inferior, materiile 
religioase vor ajunge să fie propuse în forma de 
mai sus abia în anul şcolar 1930-—31, urmând ca 
în proximii doi ani şcolari materiile să fie urmă- 
toarele : 


Docmatica creştină. 
Morala creştină. 
Apologetica. 


În 1928—29; 


Clasa 1: Vechiul Testament. 
Clasa ÎI: Vechiul Testament. 


Clasa III: Noul Testament. 
Am, 


“im In 1929—30. 


Clasa Î*: Vechiul Testament. 
Clasa Il: Noul Testament. 
Clasa III: Noul Testament. 


In cât priveşte cursul superior, anticiparea isto- 
"riei bisericeşti de pe“clasa VII, pe clasa a IV, nu 
alterează întru nimic ordinea materiilor din proximii 
doi ani, fiindcă vechea clasă a IV, ultima din cur- 
sul inferior, având tot un fel de istorie bisericească, 
suprimată acum, mersul studiilor nu se schimbă. 
Atâta doar, că foştii elevi ai clasei IV trecuţi acum 
pe clasa V, precum şi cei cari au fost pe clasa VI 
şi trec acum pe ultima clasă a liceului, nu vor mai 
putea face istoria bisericească a cursului superior, 
rămânând cu cunoştințole de istorie, mai sumare, 
câştigate pe clasa a IV-a. 

Drept manuale pentru aceste materii se vor fo- 
losi manualele de până acuni, adaptându-se — până 


la noui ediţii, ori până la înlocuirea ior cu altele 
mai potrivite — din paitea profesorilor nouei situaţii, 
prin omiterea (la clasele |, Il şi IV), respeciiv prin 
întregirea (la catehismu! clasei Il]) părţilor pe cari le 
va găsi potrivite. 

Catehismul de pe clasa II! va da, în legătură 
cu încheietura a noua (despre biserică), şi câteva 
cunoştinţe de istorie bisericească, exlinzându-se la | 
partea despre sacramente şi sacramentale mai pe 
larg şi asupra părţilor liturgice. De aceea pentru ca 
materia acestei clase să nu fie prea încărcată, Con- 
ferența episcopească dispune ca la propunerea ma- 
teriilor biblice din primele două clase să se aprofun- 
deze cât mai bine posibil doctrina de credinţă şi 
morală care poate fi adusă în legătură cu diferite 
părţi ale acestor materii. | 


Oradea, 24 Septemvrie 1928. 





No. 2659-—1928. 


Concurs la postul de preot misionar. 


Pentru complenirea postului de preot misionar, 
care prin numirea Mon-lui loan Turdean la paro- 
chia Săsari a devenit vacant, prin aceasta publicăm 
concurs cu t-rmenul de 20 Oclomvrie crt. 


“Osadea, Şed. Cons. din 25 Septemvrie 1928. 

Căminul Studentilor în Drept Oradea. 


AVIZ. 


|. În Căminul studenţesc dela Academia de Drept din 
Oradea se primesc 70 studenţi: 20 fără plată, 25 semisolvenţ 
şi 25 solvenţi. Taxele pentru cămin şi întreţinere pe anul şcolar 
1928—29 sunt: l. Taxa de primire şi uzaj 500 lei, taxă pentru 
medic 200 lei pe an. Aceste taxe se plătesc la înscriere. 2. Se- 
misolvenţii vor plăti 8.000 lei pe an. 3. Solvenţii 1.700 lei lunar. 

II. Taxele de întreţinere semisolvenţii le vor plăti în trei 
rate: la înscriere 3.000 lei, la 1 lanuarie 3.000 lei, la 1 Aprilie 
2.000 lei. Solvenţii vor plăti la inscriere taxa pe două luni, după 
aceia vor putea plăti şi lunar, dar anticipativ. Căminul dă pat, 
saltea, perină, rufărie pentru pat şi pălură. 

II. Cei cari doresc să fie primiţi în Cămin vor adresa cere- 
rile timbrate (8 lei) Direcţiunei Căminului, Parcul Carmen Sylva 
No, 26, până 20 Octomvrie 1928, însoţite de următoarele acte: 
a) că sunt cetăjeni români, b) că părinţii nu locuesc în Oradea, 
c) certificat liberat de Percepţie că sunt lipsiţi de mijloace, 
(Această condiţie se cere la cei ce reflectează la loc fără plată 
sau de semisolvenţi.) d) dovada, că sau înscris la Facultatea 
de drept şi că au depus examenul, e) certificatul medical de 
sănătate, !) declaraţia dacă. au vre-o funcţie şi leafa ce primesc. 
Formulare de declaraţie se primesc la Direcţiunea Căminului. 
g) Studenţii cu bursă întreagă vor plăti 200 lei taxă lunarăr 
pentru Cămin. 

IV. Căminul şi Cantina se deschid la 1 Noemvrie 1928. 


Oradea, la 20 August 1928. 


N Directorul Căminului : L. lacob. 

Los ci 


Vorbiţi, scrieți româneşte, pentru Dumnezeu | 


De esenţa unei persoane culte se ţine să vor- 
bească o limbă cultă, aleasă, curată, frumoasă. Nici 
prestigiul ei de persoană din societatea intelectuală 
nu-i permite să vorbească a limbă pocită şi stâlcită. 

Mai e chiar o datorie sfântă față de limbă, 
de-a nu o dejosi şi-a o strică prin fel de fel de 
streinisme, provincialisme, ori pronunțări imposibile. 
Trebue să mărturisim, că în privința aceasta la .noi 
şi poate la mulţi ardeleni încă, mai este de îndreptat. 

Nu se poate admite ca preoții şi intelectualii 
noşiri să nu dea pildă bună în purificarea limbii 
noastre de tot ce e străin şi nenatural. Ar fi o in- 
dolență şi nepăsare de neiertat, dacă mai întâi în- 
şişi preoții nu s'ar nizui să vorbească o limbă curată. 
Biserica noastră unilă, prin spiritul. ei de jertfă 
pentru cultură, prin curajul ei neînfrânt şi neînfricat 
de-a apăra interesele vitale ale acestui neam, a adus 
neamului servicii imense şi neprețuite. Acum trebue 
să ne dăm silința noi fiii de pe aici acestei biserici 
să contribuim la curățirea limbii noastre de provin- 
cialismele sătmărene şi bihorene, şi să întroducem 
în vorbirea şi conversaţia noastră de toate zilele 
o limbă frumoasă, curată, ireproşabilă. 

Să avem curajul a recunoaşte, că noi nu vor- 
bim o limbă de totului curată şi naturală; aceasta 
pentru înfluinţele streine (maghiare şi germane) sub 
cari a stat mereu modul nostru de gândire şi ex- 
primare. Să avem curajul de-a învăţă: dela fraţii 
noştrii din fostul regat mic, cari s'au născut şi au 
crescut liberi: de influinfe streine păgubitoare curatei 
gândiri şi exprimări româneşti. Deşi nu e consult 
a lua dela dânşii multele turcisme, bulgarisme, ce 
s'au strecorat pe neobservate şi în limba lor, dar 
totuş pulem învă[ă dela ei o cugelare şi exprimare 
românească curată, uşoară, naturală. Să citim scrii- 
torii noştri clasici şi mai recenti, la cari găsim 
limba noastră frumoasă, curgăloare, cristalină ca 
apa din izvor. Ori să citim cel puţin câte o gazetă 
zilnică. 

Aci e păcatul nostru că nu celim, nu ne dăm 
de loc silința să ieşim din lanţurile limbei stricate, 
cu care ne-am obişnuit şi care ni-e lene so pără- 
sim. Am văzut persoane, între preoţi şi intelec- 
tuali, cărora le vine greu să vorbească o limbă 
literară, căci li se pare caraghios; râd ei înşişi de 
sine. E o stare psihologică curioasă, din care ar 
putea ieşi cu pulină seriozitate şi încordare a voinții, 
ceace le lipseşte însă şi nici nu-şi dau silința s'o aibă. 

Ceeace am zis despre vorbit, are o valoare 
potențată despre scris. E un tembelism şi-o negli- 
gență de neiertat ce se face la noi cu ortografia. 


Oameni în vârstă şi cultură academică nsşi dau 
de loc silința să scrie ortografic româneşte. Pentru 
ei a scrie reflexivul cu se ori să e totuna; nu giiu 
face de loc deosebire între reflexiv şi conjunctiv; 
scriu fără grije: să încunoştiințează, să duce, să 
plânge, să să aducă elc; în loc de se. Scriu Ve rog, 
(câte odată Vă) în loc de Vă rog, Vă dau, Vă cer 
ele. Scriu prilegiu, grige etc, în loc de prilej. grije 
eic. Greşesc mulţi în întrebuințarea apostrofului şi a 
trăsurii de unire scriind : s-au dus, lau văzut, în loc 
de s'a, s'au dus, l-a, l-au văzut, uitând că apostroful 
se pune unde lipseşte ceva, iar irăsura de unire 
unde trebue pronunțat ceva împreună. 

Tot aci trebuie să amintim unele abnormilăți aa 
pronunțare. Ne restrângem de-ocamdată la cele bise: 
riceşti. Este a se infieră obiceiul rău de-a pronunța 
Hristos, Mărie, în loc de Hrist6s, Marie. 

Sunt chiar caraghioşi cei cari voind a se feri 
de terminaţiunea ridicolă ciune, pronunță fiune. şi 
unde nu trebue: d. p. tățiune, (tăciune) rugățiune, în 
loc de rugăciune ; iertăfiuni, în loc de iertăciuni; în- 
chinăţiune, în loc de închinăciune; amărăţiune, în 
loc de amărăciune etc. | 

Curios e obiceiul unora, cari voind să. imiteze 
pe regățeni, pronunță moale pe i, ca pe se, gi: 
priledzş (prilej), dzşerifă (jertfă), dzşat (jat). dzşură- 
mânt (jurământ) etc, neştiind că j nu se pronunţă 
moale, numai ge, gi: ca lege (ledzşe), geam (dzşam), 
ajunge (ajundzşe), genunche, etc. 

O mare neorientare e şi cu privire la genetivul 
unor cuvinte femenine; unii îl scriu cu ei, alții cuii; 
bisericei, lâlcuirei, cetăţei, etc, neştiind că la scrierea 


“ genelivului ne orientăm după plural: biserică, bise- 


rici, a bisericii (geneliv) ; tâlcuiri, a tâlcuirii ; credinţă, 
credinţe, credinţei ; slujbe, a slujbei; case, casei; în- 
chipuire, închipuiri, închipuirii; rugăciuni, a „rugă 
ciunii eic, 

Nu putem trece cu vederea o altă greşală Pe 
de limbă şi ortografie: exprimarea posesivului. Unii 
zic : (oamenii) a casei ; (frontiera) al țării; (cărţile) al 
şcolarului etc. O greşală mai gravă nici că se poate 
şi cu toate acestea din ea nu se pot desmeteie nici chiar. 
oameni cu carte. Regula e: că irebue a ținea seamă de 
genul'şi numărul posesiunii. Exemplu : oamenii, e plu- 
ral de genul masculin, va fi deci: ai casei; frontieră, 
e feminin la singular, deci: a ţării; cărțile, femenin 
la plural, deci: ale şcolarului. Fetele, ale cuiva ; fe- 
ciorii, ai cuiva; penelul, al cuiva; penija, a cuiva, etc. 

Am înregistrat aceste observațiuni, nu pentru 
a ne lăudă. Noi înşine facem încă mulie greşeli de 
limbă şi ortografie. Dar trebuie cel puţin silință şi 

bunăvoință de-a ne debarasă de multele greşeli de 
limbă şi ortografie, cari dau prilej răuvoitorilor şi 
nepricepuţilor de-a ne contestă curăţenia limbii şi a 
sentimentelor noastre româneşti. Am scris aceste, 
pentrucă nu mai putem răbdâ pata şi hula la 
adresa bisericii noastre, că preoții şi intelectualii 
ei nu ştiu scrie şi vorbi româneşte, de unde râu- 
voitorii şi nepricepuții conchid că nu suntem români. 
Să înceteze odată debandada şi disordinea în scrisul 
şi vorba noastră. Să scuturăm lanţurile tembelismu- 
lui şi ale comodităţii ruşinoase şi culpabile şi cu 
toții să ne nizuim a vorbi şi a scrie limba dulce şi 
frumoasă, care ne face cinste că este a noastră. 
Vorbiţi deci şi scrieți româneşte, corect, pentru Dzeu | 


Păr. Dr. Tăutu. 


IL SOEE EUCARIOTE A 

Noi Românii în noua enciclică 
a Sfântului Părinte. 


Sfântul Părinte al Romei, capul creştinătăţii, a 
grăit din nou popoarelor catolice din lume. ln en- 
_ciclia sa din 8 Septemvrie, ziua Naşterii Preacura- 
tei Fecioare Maria, se ocupă cu un nou mijloc de 
apropiere a sufletelor creştine desbinate : Instituiul 
Oriental. 

“Sfântul Părinte, după ce constată cu durere, 
că desbinarea, ce s'a produs în trecut şi mai du- 
rează şi astăzi, este, în mare parte, cânsecinţa ne- 
cesară a necunoaşterii şi dispreţuirii împrumutate 
a popoarelor, precum şi a prejudiciilor urmate de 
o îndelungată înstrăinare a inimilor, — arată ce 
au făcut Papii în toate timpurile pentru îndelătura- 
rea acestor piedeci, pentru cunoaşterea şi iubirea 
mai apropială a Orientalilor. Aminteşte cinstea mare 
dată apostolilor slavilor Ciril şi Metodie, străduințele 
şi discuţiile binevoitoare desfăşurate la diferite con- 
cilii ecumenice (Bari, Lyon, Florenţa), opera mai 
multor savanii ai catolicismului pentru desvelirea 
lucrurilor orientale: S. Toma, S$. Bonaventura, Hum- 
bertus de Romanis, Bacon, Raymundus Lullus, etc; 
colegiile şi seminariile zidite pe seama orientalilor, 
bursele date nenumăraţilor studenți de acolo. Trece 
apoi la străduințele ce le-au depus pentru înțelege- 
rea şi cucerirea orientalilor prin adevăr şi iubire 
Grigorie XVI, Pius IX, Leo XIII, Pius X întemeieto- 
rul Institutului biblic, Benedict al XV întemeietorul 
Congregaţiei Orientale şi al Institutului orienk.1. Pe 
acesta-l recomandă Sf. Părinte atenţiunii deosebite 
a episcopilor din lume. 

In repeţite rânduri revin în enciclică termeni 
ca „iterato, quam possumus vehementissime com- 
pellemus atque obsecremus“, „vehementer vos, Ve- 
nerabiles Fratres, cum universos tum singulos cohor- 
tamur“, îndemnând în termeni foarte insistenţi, ca să 


trimită tineri la acest celebru Institut, din fiecare 
dieceză măcar unul, pentru ca la fiecare Seminar 
să fie un profesor apt a preda cu competenţă 
studiile orientale, cum sunt dogmatica orientală, 
liturgica, dreptul canonic, istoria şi limbile orien- 
iale. Acestea toate în vederea cât mai exactei 
cunoaşteri şi mai strânsei apropieri de popoarele 
orientale, pe cari Sfântul Părinte le iubeşte sincer 
şi doreşte arzător întoarcerea lor la unicul staul al 
lui Hristos, Indeamnă şi provoacă pe episcopi să ia 
parte la apera de apropiere a Orientalilor nu numai 
cu dorinţa, ci şi cu fapta, din răsputeri, ca să putem 
saluta cât mai îngrabă revenirea la străbuna unire 
cu biserica Romei nu a unora numai, ci a majori- 
tăţii Grecilor, Slavilor, Românilor şi a altor neamuri 
orientale, pân'acum despărțite. 

Deci sf. Părinte ne aminteşte şi pe noi; dupe 
ca şi noi să facem parte din acei fericiţi, cari se 
află în miarea familie creştină a Bisericii lui Hristos. 
Această dorință sinceră, binevoitoare şi desintere- 
sată, care se va repercută în milioane de inimi 
creştine catolice din lume, unde numai va străbate 
cuvântul sfânt al Papii, ar trebui să ne mişte. Dar 
ştiu că dorința sfântă a Papii va fi zeflemizată şi 
batjocorită de unii matadori ai neunirii, streini de 
marile aspirații ale neamului nostru, şi va fi expli- 
cală despre o nouă lăcomie a Papii de-a înghiţi 
popoarele orientale. Bieţii rătăciţi, când îi va lumina 
Geniul sfânt al acestui neam ?| P. T. 


ICI RA Ie At a eve n Ca or era A AA tt tat 
INI III UNII III 


Congresul euharistic 
internaţional din Sydney. 


Un grandios eveniment s'a desfășurat în zilele de 
5-9 Septemvrie cr. în îndepărtatul continent al Australiei: 
congresul eucharistic internaţional din Sydney. E intere- 
santă o mică reprivire asupra trecutului catolicismului din 
acest îndepărtat continent. 

Cei dintâiu locuitori catolici și fondatori ai oraşul 
Sydney, unde s'a ţinut recentul congres eucharistic inter- 
naţiona!, au fost irlandezii deportaţi în exil de guvernul 


"englez. Cel dintâiu preot catolic în Australia a fost intre 


cei 750 exilați, care le făcea liturghie şi îi încuraja la 
rezistență împotriva maltratărilor ce le aveau din partea 
englezilor, cari nu arareori îi congtrîingeau să participe 
la funcțiunile protestanților. Mai târziu preoţii au fost puşi 
în libertate, rămânând fără preot. La 1817 catolicii erau 
aproape la 600. La cererea exilaţilor Congregația „Propa- 
ganda Fide“ a trimis pe călugărul cistercit Pr. Flynn, 
în Australia în 1827, dar după puţin timp a fost silit să 
părăsească Australia. Repentina depărtarea a Pr. Flynn n'a 
permis consumarea speciilor sfințite, păstrate în cutia de 
aur în casa unui irlandez. Catolicii au păstrat cu mare 
grije Sf. Sacrament, adorând adeseori şi fără preot pe 

euharisticul Isus. Azi după una sută ani se ţine Congresul 
euharistic la Sydney. , 

lată programul serbărilor : 

în 2. IX: inaugurarea catedralei renovate. Inceputul 
triduului de pregălire la congres în toate bisericile din 
Sydney. 

3. IX; recepţie solemnă dată în onoarea Delegatu- 
lui papal. 

4. 1X; încheierea tridului de pregătire. 
autorităţilor civile la Delegatul papal. 

5. IX; a. m. Inaugurarea solemnă a Congresului 
în biserica Sf. Mării; p, m. şedinţe. 

6. IX; Liturghie solemnă de inaugurare a Congre- 
sului. Expunerea Sf. Sacrament ; întruniri generela în aula 
magna a Municipiului din Sydney, a Palatului regal, îm- 
preunate cu discursuri internaţionale. 

7. IX; a. m. Liturghia copiilor în „Schow Ground“, 
p. m. întruniri generale cu discursuri, de sară întruniri 
naţionale. 


Onorurile 


8. IX; a. m. Impăttăşirea alor 30.000 copii; Liturghia 


pentru femei 150.000 la număr, în „Show Ground“, întru- 
niri generale, discursuri în faţa alor 250.000 de ascultă- 
tori, p. m. Mărturisiri generale în toate bisericile din Sydney. 

9. IX;  Impărtăşirea bărbaţilor catolici; liturghii 
so'emne în bisericile din Sydney. La ora 13 se începe 

procesiunea solemnă cu 500,000 de participanţi. Subiectul 
predicilor a fost „Fuharistia și Maria“ dată celor mai 
vestiți predicatori din lume. Delegatul Sf. Părinte la congres 
a fost Card. Cerretti, care după congres se va duce la 
Bresbane, capitala Queenslandei (Australia) pentru binevu. 
vântarea pietrii fundamentale a nouel catedrale de-a colo. 
Card. Cerretti a fost pe vremuri reprezentantul Sf. Părinte 
pe lângă guvernul din Australia. i 

Date statistice. Australia are 6,139.882 locuitori, 
dintre cari catolici în 1921 erau 1,134.002. Sunt 6 Arhi- 
episcopii, 3 Dieceze, o abație „nullius“, 2 Vicariate Apo- 
stolice, una Prefectură Apostolică. In 1927 în Australia 
erau 670 parohii, 1802 biserici, 1094 preoţi seculari, 357 
fraţi laici, 8157 călugăriţe, 9 Seminare, 57 institute pentru 
elevi, 230 institute pentru eleve, 169 şcoli superioare, 
1096 şcoli primare, 175.832 elevi în diversele şcoli 
catolice, 121 institute de benef'cenţă. Un bilanţ splendid 
de care pot fi mândri catolicii din Australia. Oraşul Sydney 
are 1,070, 510 locuitori şi e cea mai veche dieceză din 
Australia. La congres au fost reprezentate aproape toate 
neamurile din lume. Triburile, 40 la număr, în costumele 
lor pitoreşti din Ocearia; Maorii din Noua-Zelandă; 
chinezi, japonezi, americani şi europeni. Toata neamurile 


pământului preamăreau pe Domnul în acele zile de glorie | 


ale euharisticului Isus. lată ce e şi ce poate Biserica 
universală catolică a lui Hristos ! PN. 

Sufletul românesc E 
de E 


Mariu Theodorian —. Carada, e Fag 2 
publicist, f. senator. i : 


(Continuare) 


Imprejurări nefericite au silit poporul român 
să se răstrângă întrun naționalism cam sălbatec. Ca 
să poată resista tentativelor de desnaţionalizare, Bi- 
serica Română Unită ori Neunită cu Roma au pă- 
strat un caracter naţional specific, neîncrezătoare tot 
atât în latinismul maghiar ori polonez, cât şi în or- 
todoxia greacă ori slavă. Aşa se esplică dece teo- 
logi români îți spun foarte serios că adevărat orto- 
doxă şi unică biserică a lui Hristos e numai Bise- 
rica Română. O astfel de afirmaţie se citeşte în 
scrisorile lui Melchisedek Ştefanescu, episcopul Ro- 
manului, la Erbicianu şi Dragomir Demetrescu, între 
cei adormiţi şi la Mitropolitul Atanasie Mironescu, 
C. Chiricescu,,Boroianu şi alţii din cei vii. Esţe o 
mare exageraţie desigur, de care însă sunt răspun- 
zători în primul rând ungurii, grecii, sârbii şi polo- 
nezii adică toți ce au încercat să se slujească de 
religie ca să desnaţionaliseze pe români; şi mai cu 
osebire ungurii şi grecii. 

Uitând că nu s'a văzut peştele mic să înghită 
peşte mare, aceste doar popoare mărunte, cu mult 


mai puțin numeroase ca românii, au visat să sa: 
îngraşe sfâşiind românimea. Poporul român -a eşit 
biruitor din această luptă, dar a păstrat o mentali- 
tate caracteristică : profunda lui antipatie de latini- 
smul bisericesc şi tot atât de puţină simpatie de 
ortodoxia grecoslavă. Asta a îngâduit anticreştint- 
smului masonic să se furişeze destul de ugpr în 
România modermă. Din această cauză sectele pro- 
testante au găsit uşi deschise. Lojile masonice vege- 
tează întradevăr în România, fiindcă oamenii politici 
nu iau în serios masoneria, dar spiritul masonic 
stăpâneşte minţile româneşti mai mult decât s'ar crede. 

Protestantismul maghiar ori nemţesc, considerat 
ca formă confesională, nu atrage pe români, dar tot 
pentru aceleaşi cuvinte partidele politice adesea isbu- 
tesc să dea Bisericei Antocefale un caracter protestant, 
la mulţi prelați le zâmbeşte Unirea bisericilor pe bază 
protestantă şi oamenii de rând cad în mrejele ana- 
babtiştilor, adventiştilor şi altor secte. a 

De nu era această neîncredere mai mult șau 
mai puţin întemeiată faţă atât de latini cât şi de 

ortodoxii slavobizantini, i-ar fi fost peste putinţă lui 
Vodă Cuza în 1862 să profite de chestia monastirilor 
închinate pentru ca să secularizeze toate averile 
monasliriceşti. Tot neîncrederea asta şi de unii şi de 
alţii îi permise să dea Bisericei o organizaţie făţiş 
protestantă, ce nu se putu menţine, dar ce fu isvo- 
rul a o mulţime de suferințe şi de umiliri. 

Dacă la sfârşitul secolului XVII toată Biserica 
Română din Transilvania se uni cu Roma, pricina 
a fost că transilvănenii se săturaseră de ighemonia 
bisericească a grecilor şi a sârbilor; iar dacă şasezeci 
de ani în urmă mai mult de jumătate din ei se despăr- 
țiră iar de Roma cauză a fost frica lor că îi va 
latinisa. 

Cam tot pentru aceleaşi cuvinte refusară mai 
târziu, în zilele lui Franz losif, să răspundă la che- 
marea marelui iera'h al Blajului ce a fost Alexan- 
dru Starca-Siululiu care i-a îndemnat să revie la 
Unire ; şi tot ele i-au făcut să-şi dee statul organic 
ce printr'o-ironie a soartei poartă numele lui Şaguna, 
mitropolitul neunit al Sibiului, cel ce sirgur se ridică 
fără isbândă în polriva a lot ce e protestant şi ne- 
canonic în acel statut, de care na vrut să ştie cât 
a trăit. 

Nimic poate mai caracteristic -şi mai tragic în 
sufletul românesc decât neîncrederea asta ; căci nu- 
mai din pricina ei ar putea să-l ducă la protestan- 
tism, dacă nu se va găsi cine să-i deschidă ochii 
asupra drumului pe care merge. Dar nu acesta e 
scopul acestui studiu. 

Ortodoxia neunită — am spus-o de mai multe 
ori — se asamănă minunat cu instalaţia electrică 
a unei case ce posedă candelabre splendide, becurile 
de care are nevoe şi firele electrice toate în bună 
stare, dar care din nenorice nu are legătură ca uzina 
ce imparte lumina şi căldura şi din pricina asta stă 
în întunerec. Vara, merge cum mai merge, dariarna 
şi pe noapte e trist. Sufletul românesc sufere depe 
urmele unei desbinări de care el nu are nici o vină, 
şi în care se ţine din tradiționalism şi pentru cu- 
vinte ce nu-l privesc. 

In „Vieaţa Românească“ din 1927, D.M.D. 
Ralea a încercat în „Fenomenul românesc“ să ca- 
racterizeze sufletul român. Sufletul apusean, spune 
dânsul, e un suflet creator, pe când sufletul răsări- 
tean consistă într'o resemnare pasivă. Românul, ur- 
mează D. Ralea, nu e nici una, nici alta. Tot după 
a sa părere, şi cu drept cuvânt, caracteristica sufle- 
tului românesc e adaptabilitatea. Resemnarea e 
complecta capitulare a fiinţei proprii, iar adaptabili- 
tatea e o transacție ce, față de creaţiune, e înfrângere, 
dar faţă de resemnare rămâne totuş o biruinţă. Ne- 
îndoios că Românul are un spirit transacţional şi 
foarte adevărat că ştie să câşlige făcând transacţiuni 
în toate direcţiile; căci „adaptabilitatea presupune 
multă inteligenţă“ şi „Românul mai presus de orice 





e o ființă inteligentă“. Că e cu totul lipsit de misti- 
cism, nu credem. Pentru a contrazice pe D. Ralea, 
ne-ar fi deajuns să pomenim de fântâna făcătoare 
de minuni dela Smeeni, cea mai strălucită dovadă 
că Românul adesea sceptic, niciodată naiv când e 
vorba de politică, în negustorie ori în ştiinţe, e 
câteodată de o credulitate curat copilărească: când e 
vorba de credinlă, şi din pricina misticismului său. 

lată pentru ce socatiin că filosoful ce este D. 
Ralea. se înşeală cu totul când ne asigură că su- 
letul românesc esclude sentimentul religios, ori că 
sentimentul religios la Români ar fi foarte şubred. 
Are cu toate astea dreptate, să spue că educaţia 
noastră religioasă secole dea rândul a fost neglijată. 
Dar tocmai fiindcă având o educaţie religioasă atât 
de neiîngrijită, suilelul românesc e aşa de legat de 
credința sa, se poate zice că sufletul ăsta e un su- 
flet plin de misticism. | 

Uite pe ce ne bizuim ca să pretindem că Ro- 
mânul e un suflet religios. Incă din sec. VI înainte 
de Hristos, strămoşii lui, getodacii erau monoteişti. 
Adoplasere cultul lui Zamolxe şi credeau în nemu- 
rirea sufletului, într'o altă vieață mai bună. S. Ni- 
chita, încreştinându-i nu a făcut decât să-i întărească 
în credinta lor, adoptându-o dogmei creştine. Cre- 
dința întrun singur Dumnezeu şi în zemurirea su 
fletului stăpâreşte încă şi azi cu putere mintea româ- 
nului. Nimeni nu i.buteşte să-l facă ateu, şi cel mai 
sărac s'ar lăsa mai bine să moară de foame, decât 
să nu poarte grija sufletelor răposaţilor lui. 

Creştini de rit oriental de când au primit bo- 
tezul, au ajuns să fie poporul cel mai refractar la 
ateism şi la orice materialism, precum şi poporul 
cel mai credincios ritului în care li sa făcut cu- 
noscută Evanghelia.!) 

Românii nu au luat parte la conflictul ce de- 
sparte Răsăritul de Apus. Episcopii celor două Dacii 
asistă şi iau parle la lucrările Soborului dela Sardica,. 
cel ce fu în sec. IV soborul catolic. şi roman prin 
escelenţă. 

După schisma lui Fotie, ei nu se despărţiră de 
cei de acelaş rit, fără ca să rupă făţiş cu Roma. 
De aceia de câte ori e vorbă de sdrobirea schismei, 
îi găsim alături de cei ce doresc Unirea. La Lyon caşi 
la Florenţa, reprezentanţii bisericilor lor iscălesc tomo- 
sul unirei. Istorici din cei mai serioşi afirmă că dacă 
episcopii latini ai Daciei ar fi executat în sec. XI 
ordinile Papei şi şi-ar fi alipit pe lângă ei arhierei 
de rit oriental, poporul român ar fi fost cel dintâi 
popbr de rit oriental care renunţa la desbinare. 
Din nenorocire, lucrul acesta nu convenea episcopi- 
lor maghiari, din cauză că pierdeau orice nădejde 
de a desnaţionalisa pe români. 

(va urmă.) 


1) Părerea autorului, că Românii ar fi primit Evanghelia 
în ritul bizantin ce-l au astăz:, e discutabilă, deoarece sf. Nichita 
a fost latin. N. R. 

ZI d 3 
— În sli ia icolouiloa diecezani. Lucră- 
rile premergăloare deschiderii noului an şcolar 1928/29 
la Academia leologică gr. cat. din Oradea vor începe 
în ziua de 9 Octomvrie 1928, când la ora 8 dim. vor 


avea să se prezinte toți studenţii acelei Academii.. 


Totodată se aduce la cunoştinţa clericilor absolvenţi 
ai cursului |, că conform condiţiunii puse la primirea 
lor, fără bacalaureat nu vor: mai putea înscrie anul 
al II-lea de teologie ca studenți ordinari. 

„— Sfinţiri de biserici şi vizitaţie canonică. 
In cursul acestei veri Exc. Sa Episcopul Dr. Valeriu 
Traian Frențiu dorind a cunoaşte ' mai de aproape 
situaţia religioasă şi activitatea pastorală în diferitele 
“regiuni ale Diecezei Sale, a întreprins o serie de 
vizitațiuni canonice. In ziua de 18 August plecând cu 
acceleratul de dimineaţa la Satu-Mare, aici I-s'a făcut 
primire oficială din partea autorităților în frunte eu 
prefectul şi primarul oraşului, Dr. Ştefan Bellu şi Dr. 
Augustin Frențiu. În ziua de 19 a săvârşit cu mare 
solemnitate consacrarea bisericii din Bo:leşti, iar în 
cea de 20 a consacrat biserica zeloşilor credincioşi 
din Aciua, cari de mult doresc preot separat ori cel 
putin servicii mai adese-ori. Semn bun de alipire 
către credința şi biserica lor. In restimpul din 20—25 
Exc. Sa Episcupul a întreprins viztaţie canonică 
prin Codru, vizitând parochiile Grrăuşa, Medişa, Sol- 
duba, Homoroadele, Chilia şi Necopoiul, de unde în 
ziua de 25 Aug. d. m. a sosit la Valea Vinului, unde 
în aceeaşi zi şi următoarea a consacrat biserica 
din Valea Vinului, în carea, s'a ridicat iconostas nou 
şi s'a pictat pe din lăuntru de către prefesorul-pictor 
din Oradea L. Kovais. Cheliuelile acestor lucrări s'au 
acoperit din averea bisericii şi din contribuirile in- 
telectualilor şi a unor credincioşi ca şi Dr. Traian 
Şincai, notar public în Arad, Dr. Aurel Valean advo- 
cat în Lugoj, prof. lon D. Silaghi junior, Dr. Aloisie 
L. Tăutu prof., originari din comună, Criste Vasile şi 
Dumitru şi a. 

La aceste consacrări din Borleşti şi Valea Vi- 
nului au participat intelectuali şi popor din jur, ca 
DI prefect al judeţului Dr. Ştefan Bellu, dl primar 
al oraşului Satu-Mare Dr. Augustin Frențiu, advo- 
caţii Dr. Mihai Pop şi Dr. Andrei Doboşi, cons. Dr. 
Burcuş Traian, Dr. loan Cighi insp. cfr. Arad, prim- 
pretorul plasei Dr. N. Buteanu şi alţii. Exc. Sa cu 
suita sa compusă din vicarul episcopiei Dr. Gh. Mi- 
culaş, primnotarul consistorial Vasile Barbul, profe- 
sorii Anton Pop, Mihai Selegianu şi Gh. Nagy a 
părăsit parohia Valea Vinului Luni în 27 Aug. în- 
torcându-se în aceeaş seară din Satu-Mare la reşe- 
dința sa-din Oradea. 

Aceste vizitaţii au fost bine venite în acele părţi 
atât de tulburate ale Sătmarului, puse acum în mi- 


-1916—1926 s'a ridicat cu 2,883,036, asa că 


_1,720,504 de elevi. 


şcare pe chestia birului şi a stoalelor. Inaltul Ierarh 
a putut să se convingă la fața locului despre toate 
nevoile şi piedecile pasloraţiei din acele părţi. 

In 15—16 Sept. Exe. Sa episcopul însolit de 
aceeaş suită a vizitat şi parchiile Nădlac, Şeitin şi 
Semlac, consacrând frumoasa biserică din cea dințâi. 
Aceasta vizitaţie a fost un prilej de bucurie, înălțare 


“şi întărire a sufletelor româneşti în acele părţi ex- 


Coresp. 


— Congresul preoților misionari ortodoxi din 
România se va jinea la Arad în 25-—28 Oct. 1928. 
Pe lângă predici şi servicii divine pentru credincioşi 
se vor desbate şi următoarele teme: a) Opera mi- 
sionară unitară a Biser;cii ort. române, b) Propa- 
ganda de muncă a misionarului eparhial, c) Misio- . 
narismul societăţilor religioase pentru tinerime, d) 
Misionarismul printre sectari, în urmă conferența . 
„Biserica misionară“ (ca un apel către public de a 
se ataşa la opera misionară a Bisericii). Congresul 
va fi presidat de episcopul Dr. Grigorie Comga al 


Aradului. 


— Câţi catolici sunt în Statele-Unite N. A.? 
Oficiul statistic al departamentului comercial din Șt. 
U. N. A. publică, ce priveşte confesiunile, următoa- 
rele date despre catolici: Numărul catolicilor din 


în 1926 


puse ale frontierei de Vest. 


catolici sunt 18,604,850. 

Numărul bisericilor, în 1916 era 17,375, în 1926 
este 18,939; dintre cari la oraşe sunt 7,869 şi 11,070 
sunt la sate. Numărul credincioşilor la. oraşe este 
14,809,142 şi 3,759,708 la sate. In 8,238 biserici se 
țin aşa zisele „cursuri de Dumineci“ frecventate de 
1,860,836 de alumni. Au 5,256 şcoli parohiale în 
Oficiul statistic observă, că ci- 
frele încă nu sunt complete ... 

Cea mai veche şi mai 
mare turnătorie de clo- 
pole din România. 


Fondată la anul 1840. 


N 

N 

i La comandă fabric 
clopote de crice mărime £ 

N din cel mai curat bronz 

Ş pentru clopote pelângă 

Ă garanţă mare şi cu pre- 
fixarea precisă a tonuri- 

: lor. Invenţie proprie _li- 

A centiată. 

Rechizite şi scaune de 
fer pentru clopote. Motoare electrice pi | 
clopotit. — Condiţiuni avantajoase de plată. 

— Un mare mistic bizantin : Viaţa lui Simeon 
Noul teolog (949—1022) de Niceta Stethatos, text grec 
inedit publicat cu o întroducere şi note critice prin 
P. lreneu Hausherr $. |. şi traducere frânceză în cola- 
borare cu P. Gavriil Horn S. 1. Editura Pontificiului 
Institut Oriental, Roma 1928 (8 p. XCVIX256). 

Părinţii jezuiţi dela Institulul oriental din Roma 
au îmbogăţit din nou literatura bis. orientală cu o 
foarte valoroasă lucrare: au edat viaţa unui mare 
mistic bizantin, scrisă de marele polemist Nichita 
călugărul studit de pe vremea imediat premergătoare 
dureroasei schisme din 1054. Această biografie pe 
lângă că ne face cunoscute o bună parte a împre- 
jurărilor şi dispoziţiilor de pe vremea marii schisme, 


ne dă şi un bun prilej de-a ne întroduce şi în mistica: 


orientală, aşa înfloritoare pe vremuri. De aceea nu 
putem felicită înde-ajuns pe părinţii jezuiți dela 
Institutul oriental, cari prin opera lor contribue atât 
de mult la cunoaşterea reciprocă a Orientului şi a 
Occidentului. Cartea e scrisă franțuzeşte şi costă 35 
(pentru abonaţii revistei: „Orientalia Christiana“ 20) 
Lire ital. Se comandă la Pont. Institut Oriental, Roma, 
Piazza S. Maria Maggiore 7. 


— Când umbla Dumnezeu cu Sân-Petru pe 
pământ, de Gh. Tulbure, inspector şcolar, Oradea 
928. Preţul 20 Lei. — O colecţie de legende popo- 
rele despre Dzeu şi sf. Petru, compuse într'o formă 
uşoară şi airăgătoare. O recomandăm fraţilor preoţi 
ca lectură distractivă şi instructivă pentru popor. 


— Griechische Patriarhen und r&mische Pâpste, 
de Georg Hoffman. |. Samuel Kapasoules, Patriarch 
von Alexandrien und Papst Klemens XI. „Orientalia 
Christiana“ No. 47; p. 108; 12 Lire. — In anul 1710 
a revenit la Unire cu Roma patriarhul Alexandriei 
Egiptului Samuil Kapasoules. lIstoriografi greci de 
calitatea metropolitulei Atenei -Crisostom Papadopu- 
los şi alții contestă acest eveniment. P. iezuit Hoffman 
dela Institutul oriental din Roma publică în broşura 
de faţă o serie de documente înedite (epistole, scri- 
sori) referitor la aceasta converlire. 

— Căsătoriile mixte de P. Felix Wiercinski S. |. (Bucu- 
reşii). Presa bună laşi, Seria relig. No 5. p. 48, Lei 12. — E o 
cărticică foarte binevenită între împrejurările noastre, unde nu 
se cunoaşte întreaga răutate şi întreg blestemul căsătoriilor 
mixte. O recomandăm cu căldură tuturor, să vază toţi cât de 
sever judecă biserica acaste căsătorii. 

— Viaţa sfintei Varvara, culeasă din mai multe izvoare 
de Dr George Fireza, Lugoj, 1928, 80 pagini. Preţul 12 Lei. — 
E foarte laudabil începutul zelosului secretar episcopesc din 
Lugoj de-a scoate o serie întreagă cu vieţile sfinţilor. Prezenta 
e No 1. E scrisă bine, instructiv şi cu înfăţişare cu gust. O re- 
comandăm îndeosebi sexului femeesc. 

— Micul Conte, de Chr. Schmidt — Br. Falewski, No. 
37-—38 din Bibl. Presa bună. O istorioară morală f. instructivă 
şi recomandabilă pentru toţi. Costă 8 Lei. 





— Stântul Minunilor — Sf. Anton de Padua, de P. lon 
M. Gârleanu franciscan, Tip. Seraiică, Hălăuceşti, Roman ; p. 
96. Lei 10. — De multe aşteptală această broşurică, care cu- 
prinde viaţa celui mai popular sfânt: Sf. Antonie de Padua. Ea 
cuprinde pe lângă viaţa sfântului şi diferite rugăciuni în cinstea 
lui cum sunt: devoțiunea de 13 zile, pentru familie, pentru 
aflarea lucrurilor pierdute, pentru a dobândi copii, pentru a 
reuşi la examen, etc. Cărticica fiind ieftină va avea cea mai 
largă răspândire intre intelectuali şi popor. O recomandăm şi 
noi cititorilor noşiri. 

— A apărut Nr. 6. din biblioteca de popularizare „Căr- 
țile bunului Greştin“ „Taina spovedaniei“ sau ce trebue să ştie 
fiecare creştin înainte de a se spovedi de profesorul luliu Maior. 
Broşurica aceasta cuprinde învățături foarte folositoare pentru 
oricine vrea să-şi mântuiască sufletul. Presărată fiind cu citate 
din Sfânta Scriptură şi din srierile sfinţilor Părinţi, cu pilduiri 
şi întâmplări din vieţile sfinţilor şi din viața de toate zilele, este 
o adevărată comoară pe masa oricărui bun creştin. Broşura 
cuprinde 126 pagini şi se vinde cu 15 Lei. Se poate comanda 
dela „Librăria Seminarială” din Blaj, şi dela toate Librăriile 
din ţară. 

— A apărut Nr. 7. „Tâlcuirea Apostolilor“. din Dumine- 
cile de peste an, partea |, II şi li]. din biblioteca de populari- 
zare „Cărţile Bunului Greştin“, care apare la Blaj, sub îngrijirea 
profesorului luliu Maior, redactorul gazetei Poporale „Unirea 
Poporului“. Broşurile acestea cuprind: 1 Cunoştinţele de lipsă 
despre viața apostolilor din a căror epistole se citesc anumite 
pericope la sfânta liturgie, precum şi tot ce trebue să ştie un 
creştin despre epistolele sfinţiior apostoli: când s'au scris, cătră 
cine şi pentru ce. 2 Insuş apostolul, tâlcuit stih de stih şi cuvânt 
de cuvânt. 3. Câte o scurtă învăţătură (predică) în legătură cu 
însuş apostolul Duminecii. Sunt lucrate după cei mai buni in- 
terpretatori vechi şi moderni ai Sfintei Scripturi şi scrise -pe în- 
țelesul tuturor. Aceste broşuri sunt unice în felul lor în litera- 
tura noastră religioasă. deoarece încă nimenea n'a interpretat 
la noi apostolii Duminecii pe înțelesul tuturor. Broşurile cuprind 
aproape 400 pagini şi se pot comanda pentru prețul de 50 Lei + 4 
Lei porto postal dela „Librăria Seminarială“ din Blaj, şi dela 
toate Librăriile din ţară. A 

Diferite cugetări din lume 
(Din volumul — cu acest titlu — care va apare în curând). 


Anglia. — Omul este un ucigaş dacă risipește 
timpul fără să muncească. 

Arabia. — Când suferi mult, priveşte durerea 
în faţă. | 

Bulgaria. — Prietenii cei buni sunt rari, ca 
florile printre buruenile câmpului. 

Elveţia. — Nerăbdarea este o . suferință din 
cele mai chinuitoare. 

Franţa. — Să învăţăm pe alţii să citească, şi 
să învăţăm şi noi; 

Germania. — Curăţenia e cea mai frumoasă 


„podoabă a casei. 


India. — Oamenii sunt nişte chiriaşi ai globu- 
lui pământesc; 

Japonia. — Ştiinţa este sănătatea creerului ; 
munca este a corpului; iar virtutea este a sufletului. 


Culese şi traduse de: 


Preot hagiu Gr. D. Cruceanu 


Dootorand. Direct. „Seminarului Monahal” . 
' ernica-!lfov. - 

